Humentraktaten

Humentraktaten (kinesisk: 虎门条约, pinyin: Hǔmén Tiáoyuē) ble inngått den 8. oktober 1843 mellom Qing-Kina og Storbritannia og var en tilleggsavtale til Nanjingtraktaten av 1842.

Den fastla tolltariffene for forskjellige handelsvarer som te, silke, bomull, ullvarer, metaller, elfenben og alkoholholdige drikker. Dessuten inneholdt den en såkalt mestbegunstigesklausul som tilsa et enhver rettighet som Kina måtte innrømme en tredjepartsnasjon, automatisk også skulle gjelde for britene. Britiske borgere ble også unntatt fra det kinesiske rettsapparatets myndighetsområde.

Avtalen ble inngått ved Humen ved Perleflodens utløp i provinsen Guangdong. På engelsk kalles den Treaty of the Bogue; Bogue er en forvanskning av portugisernes bruk av den latinske oversettelsen av stedsnavnet Humen, Bocca Tigris, = «Tigerporten»,  «Tigermunnen».
 Eksterne lenker 


Kategori:Qing-dynastiets historie
Kategori:Guangdong
Kategori:Guangdongs historie
Kategori:Storbritannias historie
Kategori:De ulikeverdige traktater
Kategori:Traktater av 1843
Kategori:1843 i Asia
Kategori:1843 i Storbritannia